[{"text_idx": "#000000", "text": "Jubileoj kaj memordatoj en julio 2019"}, {"text_idx": "#000001", "text": "5. Antau\u0306 160 jaroj naskig\u0302is Alfred Michaux (1859-1901-1937), franca advokato, interlingvisto kaj esperantisto; iniciatoro kaj vicprezidanto de la unua UK (Bulonjo-c\u0302e-Maro, 1905), defonda membro de Lingva Komitato (1905-14), redaktoro de La Revue de l\u2019Espe\u0301ranto (1903-1906). En 1911 li malaktivig\u0302is pri Esperanto kaj okupig\u0302is pri sia projekto Romanal (1909). \u2014 Legu pli en NDK, p. 199-200."}, {"text_idx": "#000003", "text": "12. Antau\u0306 30 jaroj mortis Miyamoto Masao (1913-1934-1989), japana socia aganto kaj esperantisto, la plej konata japana Esperanto-literaturisto, au\u0306toro/tradukinto de pli ol 20 libroj en/pri Eo, i.a. de Pri arto kaj morto (novelaro, 1967), Invit\u2019 al japanesko (poemaro, 1971) kaj Sarkasme kaj entuziasme (esearo, 1979); kvar liaj tradukoj el la japana literaturo aperis en la libroserio \u201cOriento-Okcidento\u201d; membro de Akademio de Esperanto (1986-89), honora membro de UEA (1984). \u2014 Legu pli en NDK, p. 204-206."}]